|  |  |
| --- | --- |
| 2020. gadaRīgā | Noteikumi Nr.(prot.Nr. § ) |

**Grozījums Ministru kabineta 2001. gada 5. jūnija**

**noteikumos Nr. 230 “Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem”**

Izdoti saskaņā ar likuma

"[Par valsts sociālo apdrošināšanu](http://likumi.lv/doc.php?id=45466)"

14. panta trešo daļu un 19. panta pirmo daļu

1. Izdarīt Ministru kabineta 2001. gada 5. jūnija noteikumos Nr. 230 “Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem” (Latvijas Vēstnesis, 2001, 91. nr.; 2003, 114., 183. nr.; 2004, 52., 76., 124. nr.; 2005, 202. nr.; 2007, 145. nr.; 2008, 41., 198. nr.; 2009, 118., 204. nr.; 2011, 203. nr.; 2012, 44., 201. nr.; 2013, 184., 234. nr.; 2014, 252. nr.; 2015, 68. nr.; 2017, 26. nr.; 2018, 27. nr.; 2020, 104.nr.) grozījumu un papildināt noteikumus ar 27. punktu šādā redakcijā:

“27. No 2021. gada 1. janvāra līdz 2023. gada 31. decembrim no valsts pamatbudžeta paredzētās obligātās iemaksas pensiju apdrošināšanai par personām, kuras veic algotos pagaidu sabiedriskos darbus darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" ietvaros, izdara arī no Eiropas Savienības finanšu politiku instrumentu līdzekļiem šādā kārtībā:

27.1. aģentūra 15 dienu laikā pēc pārskata mēnesim sekojošā mēneša beigām iesniedz informāciju Labklājības ministrijā un Nodarbinātības valsts aģentūrā, norādot personu skaitu un nepieciešamās obligāto iemaksu summas;

27.2. Nodarbinātības valsts aģentūra ieskaita obligātās iemaksas valsts pensiju speciālajā budžetā no darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" pieejamiem Eiropas Sociālā fonda līdzekļiem un valsts budžeta līdzfinansējuma.”.

2. Noteikumi stājas spēkā 2021. gada 1. janvārī.

 Ministru prezidents A. K. Kariņš

Labklājības ministre R. Petraviča